en: This is why the Council presidency wants to firmly state its position on the possible existence of a system for intercepting telecommunications in the European Union, beyond the bounds of any legal framework.
el: Για όλους τους λόγους που προανέφερα η Προεδρία επιθυμεί να εκφράσει κατηγορηματικά τη θέση της αναφορικά με την ενδεχόμενη ύπαρξη ενός συστήματος παρακολούθησης των τηλεπικοινωνιών σε επίπεδο Ευρωπαϊκής Ένωσης και στο περιθώριο οποιουδήποτε νομικού πλαισίου. Το Συμβούλιο δεν μπορεί να αποδεχθεί τη δημιουργία ή την ύπαρξη κάποιου συστήματος παρακολούθησης τηλεπικοινωνιών, το οποίο θα αντίκειται στους νομοθετικούς κανόνες των κρατών μελών και θα παραβιάζει τις θεμελιώδεις αρχές που αποβλέπουν στη διαφύλαξη της ανθρώπινης αξιοπρέπειας.